**PREGÀRIA D’ INICI DE CURS SANT FRANCESC 2017**

Senyor Jesús,

De nou estem davant teu obrint la porta del nou curs.

Ens hem retrobat: alumnes, professors, personal no docent i comunitat de les madres per seguir el camí que ens aproparà a tu. Però sabem prou bé que no estarem sols fent el camí, sinó que Tu ens acompanyaràs en aquest curs.

Volem imitar-te essent instruments de pau. És per això que volíem fer referència a la duresa de l’ atemptat per l’Estat Islàmic el passat 17 d’agost a Barcelona i Cambrils. Ens fem nostre aquest dolor i continuem pensant que allò no hauria d'haver passat mai, també ens agradaria fer esment al terratrèmol que va patir fa uns dies, el poble Mexicà , és per això, que els hi volem mostrar la nostra proximitat i pregària a les víctimes i les famílies.

Sant Francesc, ajuda’ns a esforçar-nos per valorar tot allò que ens envolta . Amb molta il·lusió volem ser testimonis de bé perquè hem descobert el tresor que tenim dins, en la relació amb els qui tenim més a prop hem descobert quanta riquesa hi ha en cadascú i que es multiplica quan caminem junts i compartim tot el que som i el que tenim. Aquest curs doncs, i sempre, estem cridats a compartir amb als altres tot el que tenim.

Us ho demanem,

**PREGÀRIES D’EDUCACIÓ PRIMÀRIA**

**1r primària**

Sant Francesc gràcies per tenir unes famílies que ens proporcionen els aliments necessaris per créixer sans.

Us ho demanem,

**2n primària**

Jesús, et donem gràcies perquè un any més podem estar tots junts al pati del col·legi per fer la celebració de Sant Francesc.

Et demanem que aquest curs ens ajudis a millorar el nostre comportament a l’escola i respectar a tothom.

Us ho demanem,

**3r primària**

Sant Francesc et dono gràcies de tenir una família que m’estima i es preocupa per mi. També et dono gràcies per tenir tot el que tinc i et demano que tothom tingui la mateixa sort que jo.

Us ho demanem,

**4t primària**

Sant Francesc, et dono gràcies per tot el que m’he està passant perquè tinc una família que es preocupa per mi i fa que no em falti de res. A més, vaig a una escola molt bona i puc aprendre molt, és per això, que aquest curs et prometo que seré molt responsable i m’esforçaré per fer les coses molt bé. T’estimo Sant Francesc.

Us ho demanem,

**5è primària**

Sant Francesc, et demano que feu de la terra un món millor, que ajudis a les persones a ser bones perquè així hi haurà pau i no guerres. També et volia agrair que tinc una família que es preocupa per mi i una escola amb uns mestres que m’ajuden a millorar.

Us ho demanem,

**6è primària**

Sant Francesc i Jesús, gràcies per cuidar-nos des de que érem petits, ensenyar-nos a comportar-nos com a nens grans i a saber ajudar a les persones que ens necessiten.

Et volíem demanar que ens donis aquella força necessària per poder portar bé el curs de 6è i així podríem fer un pas molt important que és estar més preparats per fer l’ESO.

Us ho demanem,

**1r eso**

Gràcies Senyor, per estar envoltats d’éssers estimats que ens cuiden i ens consolen quan ens fa falta. Agraïm tenir tot el que necessitem a casa, a l’escola i, també, l’oportunitat d’aprendre dia rere dia de tots ells.

Estem contents de poder compartir somriures amb bons companys i companyes que han esdevingut amics perquè ens ajuden i fan costat quan cal.

Tots plegats agraïm el suport que hem rebut, tan a casa com a l’escola, aquests primers dies de la nova etapa de secundària. Ens sentim recolzats en aquest pas tan important per a nosaltres i us volem donar les gràcies de tot cor en aquesta celebració de Sant Francesc.

**LA HISTÒRIA DEL LLUMÍ VALENT**

Hi havia una vegada una caixa on vivien molts llumins amuntegats. Estaven així perquè tenim molt fred. S’estrenyien els ans als altres per escalfar-se. Però amb això no n’hi havia prou. Sempre estaven tremolant de fred. No sabien de quina manera podien entrar en calor. Anaven passant els dies, i les coses continuaven igual.

Fins que un dels llumins més intel·ligents, després de pensar-ho molt, va robar la solució i va dir:

\* Ja ho tinc ! Ja sé com salvar-nos del fred ! Necessitem foc !

I els altres llumins, molt sorpresos per la seva saviesa, van dir:

\* I com aconseguirem tenir aquest foc del que tu parles?

I va respondre dient:

\* Algú haurà d’arriscar la seva vida sortint d’aquí per buscar-lo i portar-nos-el.

Tots els llumins van començar a parlar entre ells. Sortir de la caixa significava una mort segura. Feia tant fred allà fora, que tot el que ho intentés moriria congelat.

Un petit llumí es va presentar voluntari per anar a buscar el foc. Tots van callar sorpresos. Allò era una bogeria. Va pujar molt decidit a dalt de la caixa i va sortir donant un salt cap a fora. Però amb tan mala sort, que va perdre l’equilibri i va caure de cap. En tocar el cap amb el terra, es va encendre i va començar a cremar.

El petit llumí estava sorprès. No s’ho podia creure. Tenia el foc a dins. Des de fora va començar a cridar als altres llumins, que el foc el tenien adormit a dins. Només calia sortir de la caixa i saltar de cap.

Al principi no el van creure. Però quan van treure el cap i el van veure cremar, es can convèncer. Totes les llumins es van arriscar a saltar, i en caure, es van encendre. Des de llavors, no van tornar a passar més fred. I aquell foc que tenien, mai se’ls va acabar. Si algun s’apagava n’hi havia prou amb acostar-se a un altre llumí que estigués encès i tornava a recuperar el foc. ... aquí s’acaba la història del llumí valent!